Cătălin Predoiu: Ministerul Justiției trebuie să achite magistraților sporuri de 390 de milioane de euro.
Ministerul Justiţiei va plăti, în perioada 2020-2024, salarii de 390 milioane euro pentru angajaţii din justiţie. Cătălin Predoiu a fost audiat în comisiile de specialitate ale Parlamentului. Cătălin Predoiu a primit, în urma audierii din comisia din Parlament, aviz negativ.
Ministrul Justiţiei Cătălin Predoiu a anunţat că în perioada 2020-2024, Ministerul va avea de plătit salarii de 390,2 milioane de euro pentru magistraţi. Cătălin Predoiu a subliniat că drepturile salariale sunt stabilite prin hotărâri judecătorieştiPredoiu: "Estimările noastre, pe baza datelor pe care le aveam din instituţiile pentru care Ministerul Justiţiei este ordonator principal de credite sunt în sensul că pentru perioada 2020-2024 se vor plăti aproximativ 390,2 milioane de euro pentru drepturi stabilite prin hotărâri judecătoreşti".Cătălin Predoiu a primit aviz negativ după audierea sa din Parlament, cu 37 de voturi "împotrivă" şi cu 26 de voturi "pentru".Predoiu este propunerea Guvernului Orban 2 pentru portofoliul Justiţiei. Acesta a fost audiat mai bine de două ore în comisia de specialitate din Parlament."Ținem morțiș să desființăm Secția Specială, dar mai sunt și alții care vor. (…)", i-a răspuns Cătălin Predoiu unei deputate PSD care acuza PNL că vrea desființarea acestei secții.Cătălin Predoiu a spus că există asociaţii care nu vor desfiinţarea Secţiei de Investigare a Infracţiunilor din Justiţie, însă nu pot fi luate în calcul, deoarece numărul membrilor este incert.Cătălin Predoiu: "Am tot respectul pentru asociaţii, pentru membrii lor, dar fără supărare, nu pot fi asimilate cu noţiunea de magistraţi. Nu ştim câţi membri au asociaţiile. Unii spun mai mult, alţii mai puţini. Dacă vrem să vorbim despre magistraţi, putem să vorbim despre consultarea pe care a făcut-o Ministerul Justiţiei cu toate instanţele – acolo, da, putem să vorbim despre magistraţi."Predoiu a făcut un apel către parlamentari ca modificarea legilor justiției și a Codurilor Penale să fie amânată până după alegerile anticipate sau cele la termen.